**REPUBLIKA E KOSOVËS**

REPUBLIC OF KOSOVO / REPUBLIKA KOSOVA

**KOMUNA E SHTIMES**

MUNICIPALITY OF SHTIME/ OPSTINA STIMLJE

**Zyra e Kryetarit të Komunës**

/Kancelarija presednika opstine/mayor’s office

Zyra për Informim/ Information Office/ Kancelarija za Informisanje

**Procesverbal nga mbledhja e II-të e Këshillit Komunal për Siguri në Bashkësi (KKSB), e mbajtur më 25 prill 2024, në ora 14:00, në sallën e Kuvendit**

Në mbledhje kanë marrë pjesë: Nënkryetari i Komunës, Faruk Beqa, komandanti i Stacionit Policor në Shtime, Haxhi Behluli, Albert Ramadani (KLSP), Lorik Ramaj FSK, Xhavit Bungu (kryetar i KP), Muhadin Halili (EVSB), Reshat Gashi (ZBGJ), Lulzim Sahiti, (DKA), Skender Dauti, (ZE), Vlora Hyseni (ZI), Albulenë Emini ( KK Inspektore), Dardan Duraku (MPB/DSP) dhe Alberije Makolli (MPB/DSP).

Nënkryetari i Komunës z. Beqa merr fjalën dhe falënderon të pranishmit që sot janë prezent në këtë mbledhje dhe prezanton pikat e rendit të ditës:

1. Shqyrtimi i Ekstrakt-Procesverbalit nga mbledhja e mbajtur më 23 shkurt 2024;
2. Informatë për çështje të sigurisë në komunën e Shtimes nga Policia e Kosovës;
3. Informatë nga Njësia Profesionale për Zjarrfikje dhe Shpëtim në Shtime;
4. Informatë nga Drejtoria për Shërbime Publike;
5. Të ndryshme.

**1.Shqyrtimi i Ekstrakt-Procesverbalit nga mbledhja e mbajtur më 23 shkurt 2024**

**Faruk Beqa:** Përshëndetje për të pranishmit! A jeni të pajtimit që ky procesverbal të kaloj? (Antarët e KKSB-së unanimisht e aprovuan procesverbalin e mbledhjes së kaluar). Falemnderit nga ju! Kalojmë menjëherë në pikën e dytë të rendit të ditës.

1. **Informatë për çështje të sigurisë në komunën e Shtimes nga Policia e Kosovës**

**Faruk Beqa:** Ja kaloj fjalën komandantit të policisë, Haxhi Behluli, i cili do të na informoj më gjerësisht për çështjen e sigurisë në komunën tonë.

**Haxhi Behluli:** Ju përshëndes të gjithëve në këto takime të cilat kanë një rëndësi të veçantë. Në kuadër të statistikave që policia i posedon, në pika të shkurta do të isha ndalur te interesi i përgjithëshëm gjatë këtij 3 mujori. Nëse e bëjmë krahasimin e vitit 2023 dhe 2024 kemi 3 raste me shumë, raste penale të ndryshme. Edhe këtë vit, mund ta quaj vit të suksesëshëm, pasi nuk kemi vrasje dhe tendenca për vepra të rënda, kështu që mund t’a quaj situatë të qetë në përgjithësi.

Raste pak më shqetësuese mund ti quaj vjedhjet nëpër ferma të lopëve, për të cilat vazhdimisht jemi duke punuar. Është një trekëndësh i një grupi kriminal dhe kjo çështje është ngritur edhe në nivel rajonal.

Raste të vjedhjeve tjera, janë 6 që janë nga grupe më të vogla ose individë. Ndërsa te dhuna në familje kemi rënja, nga 8 sa ishin vitin e kaluar tani janë 6. Te vjedhjet e rënda po ashtu kemi rënje për 5 raste por edhe raste të tjera që në përgjithësi kanë rënje.

Shqetësuese pak janë personat nga Enti Special, sepse jo gjithmonë ata duhet të qëndrojnë të mbyllur, por ata duhet të përcillen, e nuk është obligim i policisë që t’i përcjellin ata persona dhe ndodh që kur ta ketë orarin që të kthehet, personat nga ky ent nuk kthehen në kohën e duhur dhe pastaj rastin e lajmërojnë në polici si person zhdukur. Kam biseduar edhe me personat kompetent në këtë institut por ata thonë që nuk kanë më shumë kapacitete të punonjësve që ti përcjellin këta persona që dojnë përkujdesje.

Edhe tek aksidentet kemi rënje për 2 raste. Ndërsa kemi ngritje të tiketave në krahasim me periudhën e njejtë të vitit të kaluar.

Një problem që e hasim vazhdimisht janë edhe mungesa e vendeve për parking të automjeteve për qytetarët.

**Albulenë Emini:** Falemnderi të gjithëve, e vlerësoj ftesën tuaj. Shqetësimin tuaj komandat për mungesë të parkingjeve do e përcjelli te drejtori edhe besoj që ka me u bë një zgjidhje më e mirë e mundshme. Sepse edhe ne si inspektorat i hasim këto shqetësime të qytetarëve që ka mungesë të parkingjeve por edhe të shenjëzimit të parkingjeve në qytetin e Shtimes.

**Faruk Beqa:** Falemnderit Albulena! A ka dikush tjetër që don ta merr fjalën për këtë pikë të rendit të ditës, për të cilën e falenderoj shumë komandantin e Stacionit Policor në Shtime. Atëherë pra vazhdojmë me pikën tjetër.

Në mungesë të komandatit të zjarrëfiksave i cili na ka njoftuar me kohë që sot nuk mundet me qenë prezent për shkak të disa angazhimeve që ka, besoj që në mbledhjen e ardhshme do të jetë, pra kalojmë në pikën tjetër të rendit të ditës.

1. **Informatë nga Drejtoria për Shërbime Publike**

**Xhavit Bungu**: Ju falenderojtë gjithëve për informatat, unë kam një shqetësim që kohëve të fundit po ndodh në komunën tonë, është çështja e mbeturinave të cilat ka mëse 3 javë që nuk janë marr nga kompania e mbeturinave.

Ndërsa sa i takon shkollave të komunës sonë edhe aty kemi shqetësime sa i takon sigurisë së nxënësve.

**Albulenë Emini:** Sa i tokon kësaj pikë të rendit të ditës dhe shqetësimeve të qytetarëve por edhe të pranishmëve këtu në takim, besoj që do të jem shumë konkrete. Me problematikën e çështjes së mbeturinave, jo vetëm qytetarët e komunës sonë janë u ballafaquar, por thuajse është problem në gjithë vendin.

Në vitin e kaluar bëmë një hap shumë të rëndësishëm, ku eleminuam disa deponi më madhore, në vende të frekuentuara me qytetarë dhe një imazh aspak i mirë për komunën tonë.

Qytetarët duhet të vetëdijëson, ku secila ekonomi familjare duhet të jetë e paisur me kontinjer, për të cilin shërbim, kompania e ka gratis.

Komuna jonë është duke avancuar vit pas viti, por a jemi shumë mirë, nuk jemi shumë mirë, a na duhet punë, po na duhet shumë punë.

Edhe shqetësimin e kolegut për mos marrjen e mbeturinave dhe shërbimin jo efikas, e di dhe e kemi si shqetësim edhe nga kompania e cila ka mungesë të punëtorëve dhe janë duke u detyruar që punëtorët aktual të punojnë edhe punë që nuk janë të obliguar me i kry.

Ndërsa sa i përke inspektimeve të produkete, si inspektore e tregut, që nga marrja e detyrës kemi bërë mbi 80 inspektime nëpër lokacione të ndryshme, ku kemi bërë asgjësimin e produkteve me afat të skaduar dhe jo vetëm të produkete ushqimire por edhe të atyre joushqimore.

**Muhadin Halili**: Shqetësuese në komunën tonë mbeten mbeturinat, ku sot u njoftuam që punëtorët e kësaj kompanie janë në grevë.

**Albulenë Emini:** Sipas informacioneve që i kemi si drejtori, greva ka filluar që nga dita e djeshme, qysh në mëngjes kam kontaktuar me menagjerin e kompanisë sepse nuk është aspak e mirë kjo që po ndodh dhe mendoj që çështja tanime duhet të kalojë te përfaqësuesit e komunave që të vijnë te një zgjidhje finale.

**Faruk Beqa**: Falemnderit të gjithëve, a ka dikush diçka tjetër sa i takon kësaj pike të rendit të ditës. Në rregull, kalojmë pra në pikën tjetër dhe të fundit të rendit të ditës.

1. **Të ndryshme**

**Albert Ramadani:** Unë kam një kërkesë për objektet që janë nën mbrojtjen e trashigimisë kulturore të komunës sonë, të cilat nuk po kanë kujdesje.

Nëpërmjet këtij këshilli, e ngris këtë çështje që të ndërmirret diçka për shkak të mbrojtjes së këtyre objekte dhe kërkoj që këto objekte të mbrohen seriozisht sipas ligjit nga institucionet kompetente.

**Faruk Beqa**: Ne duhet ta konkretizojmë tash takimin, njëra prej rekomandimeve është çështja e vjedhjeve të kafshëve në komunën tonë, çështja e mbeturinave, cilësia e punëve nëpër shkolla.

Kam edhe njëherë kërkesën, që të gjithë të pranishmit të jenë prezent në mbledhjet që mbahen nga KKSB.

Falemnderit shumë për pjesëmarrje dhe mirupafshim herën tjetër!

**Mbledhja ka përfunduar në ora 15:20**

 **Procesmbajtës:**

 **Vlora Hyseni**